يا سياده الرئيس مش انتو اللي سلمتوا غزه تسليم للاخوان وقت احداث كنتو قادرين اضلكم مسيطرين عالقطاع بس انتو من الاساس ما كان بدكم ياه واتسلم القطاع بمخطط امريكي اسرائيلي وانت ما قدرت تعارض السياسه العالميه وتماشيت مع هالمخطط وسلمت القطاع الهم يا سياده الرئيس قطاع غزه اتسلم عشان نوصل لمرحله اليوم مرحله كل واحد يترك ايدوا منو واضل قضيتنا معلقه برواتب وانقسام ومناكفات والقدس وبقيه القضايا الوطنيه عليها السلام يا سياده الرئيس انتو قادرين ترجعوا غزه من الصبح لو لازمكم بس القطاع مش لازمكم وبتعتبروه شيء زايد ودخيل عليكم يا سياده الرئيس اهل غزه بغزه وخارجها بدفعوا ثمن تمييزكم ضدهم وين ما كانوا خاصه الشباب الغزيين اللي انحرموا من حقهم الطبيعي على دولتهم وحكومتهم في انهم يوفرولهم فرص عمل ليقدروا يعيشوا حياه كريمه زيهم زي اي شباب بالعالم لكنكم قصرتو معهم ومع هيك سيدي الرئيس في ناس لسه من غزه بيقولوا انهم لسه وبعد كل هادا ملتزمين بشرعيتك اما ان ان تنصف الساكت عن الحق شيطان اخرس